කෙසේ වෙතත්, තමන් තමාගේ නිලධාරීන්ට ලබාදුන් නියෝග හා සැසඳීමේදී දේශබන්දු තෙන්නකෝන් මහතාගේ ක්‍රියාත්මකවීම ප්‍රමාණවත් නොවන බව ද ඔහු කොමිසම හමුවේ සඳහන් කළා. 2019 අප්‍රේල් මස 20 වැනි දින පස්වරු 7ට පමණ ජ්‍යෙෂ්ඨ නියෝජ්‍ය පොලිස්පති නන්දන මුණසිංහ මහතා තමා අමතා, සහරාන්ගේ ප්‍රහාරය සම්බන්ධයෙන් ලැබී ඇති ලේඛණයේ තොරතුරු තහවුරු වී ඇතැයි රාජ්‍ය බුද්ධි සේවාවේ අධ්‍යක්ෂ නිලන්ත ජයවර්ධන මහතා පැවසූ බව සඳහන් කළා.ක්ෂණිකව ක්‍රියාත්මක වූ තමා බස්නාහිර උතුර කොට්ඨාසයේ පොලිස් අධිකාරීවරුන් අමතා ක්‍රිස්තියානි දේවස්ථාන වෙත අවි සහිතව ආරක්ෂාව ලබා දෙන්නැයි උපදෙස් දුන් බව ද ඔහු සඳහන් කළා.